Spencer Perceval

Spencer Perceval (født 1. november 1762 i Mayfair i London, myrdet 11. mai 1812 i Westminster i London) var en britisk torypolitiker. Han var statsminister fra 1809 til 1812. Han er den eneste britiske statsministeren som har blitt myrdet mens han satt i embetet.

Liv og virke
Perceval var sønn av John Perceval, andre greve av Edgmont. Han gikk på Harrow School og deretter Trinity College, Cambridge.

Tidlige år 
Han ble i 1786 advokat og ble i 1796 innvalgt i underhuset for Northampton. Der sluttet han seg til toryene og forsvarte William Pitts politikk. 

I Henry Addingtons regjering ble han Solicitor General (1801) og ble i april 1802 forfremmet til Attorney General. Han prosederte straffesaken mot den revolusjonære oberst Edward Despard som i 1803 ble henrettet for forræderi etter å ha vært anklaget for å planlegge angrep på Tower of London, Bank of England og et mordforsøk på George III.

Han var leder av opposisjonen til regjeringen Grenville som falt i 1807, og ble som finansminister samme år i Portlands regjering.

Statsminister
Perceval etterfulgte Portland som statsminister i 1809, og beholdt finansministerposten, det siste uten lønn. Ingen av kandidatene ønsket å være finansminister under Perceval.

Han ledet regjeringen under felttoget i Walcheren i 1809 som kostet 4 000 britiske soldater livet, for det meste på grunn av sykdom. Perceval var en hard motstander av enhver radikal politikk, og hadde selv få politiske ambisjoner for landet.

Mordet på Perceval 
Perceval ble 11. mai 1812 skutt gjennom hjertet i underhusets lobby av kjøpmannen John Bellingham. Bellingham ville hevne seg etter at den britiske ambassadør i St. Petersburg i Russland hadde unnlatt å hjelpe ham til erstatning etter et fengselsopphold i Russland. Bellingham ble hengt 18. mai 1812.

Referanser

Eksterne lenker 
 
 

Medlemmer av Det kongelige råd (Storbritannia)
Personer fra London
Britiske statsministre